**„EurecaUTU“**

2025-1-HR01-KA121-VET-000309998

**Predmet: Poziv na dostavu prijava za sudjelovanje**

Slijedom odobrenog projekta pozivamo zainteresirane učenike da se prijave za sudjelovanje u

projektu-stručna praksa u inozemstvu u trajanju od:

* **2 tjedna (od 26. 10. 2025. do 9. 11. 2025.): Paralia, Grčka**
* **2 tjedna (od 4. 1. 2026. do 17. 1. 2026.): Setubal, Portugal**

kuhari, konobari, slastičari i turističko-hotelijerski komercijalisti (drugi, treći i četvrti razredi)

Radni sati provedeni u inozemstvu priznat će se u obvezni fond prakse u RH te će priznati ishodi učenja putem primjene ECVET kreditnih bodova, izdavanja Europass Mobility Dokumena te Certifikata o sudjelovanju.

Kako bi se što bolje pripremili za obavljanje stručne prakse u inozemstvu škola će organizirati

raznovrsne pripreme:

- stručne pripreme po zanimanjima

- engleski jezik.

Ukupno će biti odabrano 10 učenika (3 kuhara, 3 slastičara, 2 konobara i 2 hotelijersko-turističkih komercijalista) za mobilnost u Grčkoj i 10 učenika (3 kuhara, 3 slastičara, 2 konobara i 2 hotelijersko-turističkih komercijalista) za mobilnost u Portugalu. Sa svakom skupinom bit će i pedagoški nadzor.

S partnerima smo u stalnom kontaktu te će svi sudionici dobiti upute o pravilima ponašanja na praksi, kao i u slobodno vrijeme. Svi sudionici dužni su prihvatiti važeća pravila te ih u potpunosti primjenjivati.

Program Erasmus+ osigurava sredstva za putovanje, boravak u inozemstvu (smještaj, prehranu, lokalni prijevoz, kulturološki program, džeparac) te organizacijske troškove našoj školi. Detaljne informacije bit će prezentirane sudionicima i roditeljima, koji su obvezni dati pisanu suglasnost za sudjelovanje svoje djece u projektu.

Prijave se zaprimaju **do 16. rujna 2025. godine u referadi Učilišta.**

Sudionik učenik koji se prijavljuje na natječaj za sudjelovanje u projektu dužan je priložiti:

**- prijavnicu (u prilogu)**

**- motivacijsko pismo (predložak u prilogu)**

**- životopis**

**- mišljenje razrednika/razrednice, nastavnika/nastavnice struke i nastavnika/nastavnice stranog jezika** (zamolite nastavnike da pošalju svoje mišljenje Povjerenstvu na utuzagreb@gmail.com)**.**

**- RAZREDNIK/RAZREDNICA -** osvrnite se na ponašanje i vladanje učenika tijekom nastave, izostajanje s nastave, suradnju s kolegama iz razreda i sl.

- **NASTAVNIK/NASTAVNICA STRUKE -** osvrnite se na ponašanje i vladanje učenika tijekom nastave, suradnju s kolegama iz razreda, preuzimanje odgovornosti i inicijative i sl.

- **NASTAVNIK/NASTAVNICA STRANOG JEZIKA -** osvrnite se na ponašanje i vladanje učenika tijekom nastave, izostajanje s nastave, suradnju s kolegama iz razreda, govorne vještine i sl.

**- potvrde o sudjelovanju u školskim aktivnostima i aktivnostima u organizaciji Učilišta**

**- potvrdu o socioekonomskom statusu (*ako zadovoljava kriterije*).**

Molimo sve dokumente pisati na računalu, ne rukom.

Zaporka je obavezna zbog objave na službenoj web stranici škole u skladu s odredbama Zakona o provedbi Opće uredbe o zaštiti osobnih podataka (NN 42/18).

Zaporku sudionik osmišljava sam, a treba se sastojati od 3 znamenke i jedne riječi.

Zaporka mora biti ista na prijavnici i motivacijskom pismu, a neprimjerene zaporke neće se razmatrati te će prijave biti odbačene.

Povjerenstvo za odabir sukladno kriterijima za odabir izradit će rang-listu sudionika te zaporke objaviti na mrežnoj stranici škole.

Svi prijavljeni učenici imat će uvid u dokumentaciju. Podnošenje žalbe u pisanom obliku bit će omogućeno u roku od 7 dana od objave na mrežnoj stranici Učilišta.

KRITERIJ I NAČIN BODOVANJA PRI ODABIRU UČENIKA ZA SUDJELOVANJE U PROJEKTU

|  |  |  |
| --- | --- | --- |
| KRITERIJ | NAČIN | BODOVI |
| Dosadašnja aritmetička sredina ocjena završenog obrazovanja* opći uspjeh prošle školske godine
 | 1 – 5  |
| Dosadašnja aritmetička sredina ocjena završenog obrazovanja iz Praktične nastave (prošle školske godine) | 1 – 5  |
| Dosadašnja aritmetička sredina ocjena završenog obrazovanja iz stranog jezika:* engleski jezik (prošle školske godine)
 | 1 – 5  |
| Neopravdani izostanci (prošle školske godine) | 0 – 2 | 3 |
| 3 – 5 | 2 |
| 6 – 10 | 1 |
| > 11 | 0 |
| Vladanje prošle školske godine (ako učenici imaju ove školske godine izrečenu pedagošku mjeru, bit će im dodijeljeno 0 bodova)  | uzorno | 2 |
| dobro  | 1 |
| loše | 0 |
| Sudjelovanje na školskim natjecanjima (potrebna **potvrda/zahvalnica**)Ostvareni plasman: bez plasmana1. mjesto2. mjesto3. mjesto |  |
| 1 |
| 4 |
| 3 |
| 2 |
| Sudjelovanje u školskim aktivnostima i aktivnostima u organizaciji Učilišta (za svaku aktivnost 1 bod); potrebna **potvrda** |  |
| Mišljenje nastavnika/nastavnice struke | uzorno | 3 |
| dobro  | 2 |
| loše | 1 |
| Mišljenje razrednika/razrednice | uzorno | 3 |
| dobro  | 2 |
| loše | 1 |
| Mišljenje nastavnika/nastavnice stranog jezika | uzorno | 5 |
| dobro  | 3 |
| loše | 2 |
| Osobe s manje mogućnosti (osobe koje su u nepovoljnom položaju u odnosu na druge: gospodarski, socijalni, kulturni, geografski ili zdravstveni razlozi, migrantsko podrijetlo, invaliditet i poteškoće u učenju, ili neki drugi razlog); potrebna **potvrda** | zadovoljava kriterije | 1 |
| ne zadovoljava kriterije | 0 |
| Motivacijsko pismo | 1 – 5  |
| Razgovor s Povjerenstvom | 1 – 5  |

Najbolje ocijenjeni učenici bit će odabrani za sudjelovanje. Bit će odabrane i 2 rezerve ako netko od odabranih učenika ne bude u mogućnosti sudjelovati u projektu. S roditeljima/starateljima odabranih učenika održat će se roditeljski sastanak kako bismo ih upoznali koja su očekivanja od projekta i sudjelovanja njihove djece u projektu te da će se pratiti njihov rad sve do samog polaska.

Svi odabrani učenici (i rezerve) obvezni su pohađati pripreme koje će organizirati škola tijekom kojih će se pratiti zalaganje i ostvareni rezultati. Ukoliko dođe do nekih značajnijih promjena u kriterijima po kojima smo ih odabrali bit će zamijenjeni učenicima s rezervne liste.

Prilog:

- prijavni obrazac

- upute za pisanje motivacijskog pisma